विश्वमा लागूऔषध दुव्र्यसनीका कारण बर्सेनि झन्डै २ लाख ५३ हजार मानिसले मृत्युवरण गर्छन् । लागूऔषधको कारोबार र त्यसबाट सृजित अपराधमा समेत समानुपातिक हिसाबमा बढोत्तरी भैरहेको छ । अझ अन्तर्राष्ट्रिय माफियाहरुको राम्रो सञ्जाल तथा प्रविधिहरुको उच्च प्रयोग र छोटो समयमा नै आम्दानीको राम्रो स्रोत बन्न जाने कारण लागूऔषधको कारोबार दिन–प्रतिदिन अझ बढेको पाइन्छ । अन्य महादेशको तुलनामा एसियामा अधिक मात्रामा लागूऔषधका दुव्र्यसनीहरु रहेका छन् ।
